tomron87/hebrew-wikipedia-sentences-corpus huggingface dataset:
הערות דומות הופיעו במהדורת תקי"ג לחלק אבן העזר, אך לא נכנסו במהדורות הבאות.
הפירוש הנדפס לחלק יורה דעה עבר תהליך עריכה מורכב יותר.
בראשית המאה ה-18 נדפסו גרסאות שונות ל"באר היטב" על יורה דעה, עם הוספות ושינויים.
הגרסה הסופית הייתה זו שנדפסה בשנת תקל"ח באמסטרדם בעריכת רבי אברהם אופנהיים.
לפי המדפיסים היה זה באר היטב של רבי זכריה, אך למעשה היה זה חיבור חדש בו צורפו לדברי רבי זכריה קטעים רבים מחיבורו של אשכנזי והוספות נוספות.
רבי משה פרנקפורט, קרובו של רבי יהודה אשכנזי, המשיך את מפעלו וחיבר אף הוא "באר היטב" על חלק "חושן משפט", שנדפס לראשונה בשנת ה'תק"ט ואחר כך בכמה מהדורות עד ה'תקע"ד, אך במהדורות השו"ע הנפוצות נדחק מפני חיבורו של רבי זכריה.
החיד"א העריך את חיבורו של אשכנזי ואת השלמתו על ידי רבי משה פרנקפורט, וכותב שיש להשתמש בהם ואין צורך בחיבורו של רבי זכריה, שכן הוא נכתב "יותר באורך...
אף על פי כן חיבורו של רבי משה נשכח ולא נכנס למהדורות הנפוצות.
גם חיבוריהם המקוריים של אשכנזי ורבי זכריה מבעלז לחלק יורה דעה נדחו מפני הגרסה שערך אופנהיים ואינם נפוצים היום, אם כי הם משוקעים בתוכה.
בדנציג נדפסה מהדורה נוספת בשנת תר"ה ובה שולבו בתוך הבאר היטב כמה הוספות מתוך החיבור בית מאיר של רבי מאיר פוזנר.
במהדורות שלפנינו, לרוב לא ניתן להבחין בין המקור שיצא מתחת ידו של רבי יהודה אשכנזי, לבין הוספותיהם של האבן העוזר, האשל אברהם והבית מאיר.
במהדורות השולחן ערוך המוהדרות לאחרונה, כמו זו הנדפסת על ידי מכון ירושלים, באה בעיה זו על תיקונה, ובסיום כל הוספה מצוין מי הוא מחברה.
בסיס באר אורה הוא בסיס גדנ"ע נטוש ששוכן בערבה, כ-10 ק"מ מדרום למכרות תמנע, וכ-17 ק"מ צפונית לאילת.
ביר חִנדיס (תרגום מערבית - באר צלמוות, חשכה), אתר ובו באר ישנה ששימשה את בני השבט הבדואי עַרַבּ אֶל-אַחֵיוָאת, הוזכר לראשונה בתיאור המסע בארץ ישראל שערך רובינסון האמריקאי בשנת 1838. במפות הבריטיות של ארץ ישראל, שם המקום הובא בתעתיק "Bir Hindis".
מקור מי השתייה של אילת
לאחר כיבוש הנגב במבצע עובדה והשתלטות צה"ל על אום רשרש, הוחל בתכנונה של העיר אילת.
מספר קשיים עמדו בפני מתכנניה ובהם המחסור במקורות מים ראויים לשתייה.
מקור המים שעמד לרשות השוהים באילת היה מי ים מותפלים שסיפק הצבא בעלות של 240 דולר (דאז) למטר מעוקב.
מקורות המים בערבה אשר היה ידוע על קיומם באותו זמן היו בעלי דרגת מליחות גבוהה.
מסיבה זו גויס חיל ההנדסה להשתתפות במבצע קידוחים בערבה לחיפוש אחרי מים, מבצע שבמהלכו התגלתה הבאר, הרוסה בחלקה.
שמחה בלאס, מנהל אגף המים במשרד החקלאות הורה להקציב למבצע הקידוחים, מעבר לתקציב שנקבע לכך (8,000 ל"י), גם את התקציב לקידוחים אחרים (6,000 ל"י) וכן להמשיך בקידוחים גם לאחר ניצול מלוא התקציב.
רק לאחר שהחריגה מהתקציב הגיעה לכדי 40,000 ל"י, נמצאו מים בביר הינדיס, בסמוך לבור ממנו שאבו בעבר הבדואים מים.
מי הקידוח הכילו כמה מינרלים בכמויות החורגות בהרבה מהמקובל למי שתייה, בעיקר מגנזיום (175 מ"ג/ ל במקום 50 מ"ג/ל כערך מרבי רצוי) וסולפטים (1360 מ"ג/ל במקום 250 מ"ג/ל).
ריכוזי מינרלים אלה גרמו לטעמם הגרוע של המים.
תכולת מגנזיום גופרתי ("מלח אנגלי") במים גרמה לשלשולים לשותים אותו.
מחוסר ברירה היה קידוח זה מקור המים הראשון לאילת.
בסוף שנת 1949 נערכה שאיבת ניסיון בבאר בנוכחות ראש הממשלה דוד בן-גוריון, שר האוצר אליעזר קפלן וראשי משרד החקלאות ואגף המים.
במקום הוקם מחנה של חיל ההנדסה ולאחר פינויו, הוקמה בו היאחזות של חברי גרעין שח"ל.
כאשר עקיבא עצמון, מפקד פיקוד הגדנ"ע השני, ביקש את עצתו של קצין ההנדסה של פיקוד דרום לבחירת מקום מומלץ להקמת יישוב בערבה, הקצין השיב כי אפשר לפתור את בעיית השמירה על באר המים בהקמת יישוב.
תוכניתו של עצמון הייתה להקים "מדינת נוער" בנגב.
הרמטכ"ל יגאל ידין וראש הממשלה דוד בן-גוריון, שהיה ידוע כתומך נלהב של הגדנ"ע, הוכנסו בסוד העניין בסופו של דבר, אך ועדת השרים שמונתה על ידי בן-גוריון לא השלימה את עבודתה וכמו כן חלומו של עצמון נבלם על ידי ביורוקרטיה ממשלתית.
ב-16 בדצמבר 1950 הגיעו אל "באר הנדסה" אנשי הסגל הראשונים של החווה לעתיד, שהייתה בשלבים מתקדמים של הקמה, והשלימו את הקמתה בסיוע חיל ההנדסה ועם ציוד שהושאר על ידי צוותי הקידוח ומעודפי הצבא הבריטי.
כשבוע לאחר מכן, ב-22 בדצמבר, הוטס לחווה מחזור ראשון של גדנ"עים.
במסדר הפתיחה של המחזור הראשון, הוחלף שמה של החווה באופן רשמי לשם שהוצע על ידי ועדת השמות הממשלתית – באר אורה, כניגוד ל"באר החשכה".
על הנטיעות והנוי בחווה הופקד רב-סרן נח וולפובסקי, "סבא נח", שהתגורר שם שנים רבות.
הקמת החווה האיצה את פיתוח אזור הערבה.
בין היישובים שהוקמו תודות למאמץ זה היה יטבתה.
מלבד מי השתייה, החווה סיפקה ירקות טריים לאילת.
ב-18 במרץ 1968 אוטובוס תלמידים עלה על מוקש באזור הבסיס, המדריך והרופא המלווה נהרגו ו-26 תלמידים נפצעו.
עקבות המחבלים שהניחו את המוקש הובילו מזרחה אל הגבול הירדני הסמוך.
ב-21 במרץ פתח צה"ל בפעולת כראמה, בעיירה שהפכה לבסיס של הפת"ח.
בספטמבר 2011, מינהל מקרקעי ישראל הרס את הבסיס הנטוש.
באתר הבסיס נותרו על מקומם בריכת השחיה, הבאר והבונקר.
באקלברי הוא כפר במערב מחוז ברקשייר באנגליה.
באקלברי הייתה בעבר אחוזה מלכותית של אדוארד המודה בשנים 1042–1066. לימים הנרי הראשון, מלך אנגליה העניק את באקלברי למנזר קלוני, בין השנים 1100–1135. בשנת 1540 חזר האזור לבעלות כתר המלוכה, בעקבות ייסוד הכנסייה האנגליקנית.
כנסיית פאריש האנגליקנית שבכפר נבנתה באמצע המאה האחת עשרה.
הכניסה הדרומית התווספה בתקופה הנורמנית בשנת 1170, הטרנספט נבנה בסוף המאה השתים עשרה, והקשת השנייה נוספה במאה השלוש עשרה.
בבאקלברי שלושה חלקים עיקריים: הכפר המקורי שעל גדת הנהר פנג, שמורת היער שגודלה 826 אקר, והכפר באקלברי שנמצא בצדו הדרומי של האזור.
באר הגולה הוא ספר שכתב המהר"ל מפראג והודפס לראשונה בחייו בשנת שנ"ח, שבו הוא דוחה טענות נגד דברי חז"ל בתלמוד.
הספר עוסק בין היתר בנושאים הבאים: סמכותם של חז"ל להרחיב את התורה באמצעות דרישתה ותיקון תקנות, חכמתם הגדולה של חז"ל הן בתורה והן במדעי הטבע, ביאור למדרשי הלכה ואגדה שנראים תמוהים או לא מובנים.
רוב הרעיונות בספר מתבססים על מדרשי אגדה רבים המתבארים בספר, כמו שאר ספריו של המהר"ל.
בשונה משאר ספריו, המהר"ל השתמש בספר זה במידה רבה בכתיבה בחרוזים.
הספר מחולק לשבעה חלקים המכונים "בארות".
בסוף הבאר השישי, המהר"ל מבקר באופן חריף את השקפותיו של רבי עזריה מן האדומים על האגדה.
הספר באר הגולה הוא ספר נפרד מסדרת הספרים הגדולה שהמהר"ל תכנן לכתוב, אך לעיתים יש בו הפניות אל ביאורים שנכתבו בהם.
על פי דברי המהר"ל בהקדמתו לספר, הספר נכתב כספר המשך לתפארת ישראל העוסק בתורה שבכתב, ובתורו הוא עוסק בתורה שבעל-פה.
הספר מחולק לשבעה חלקים המכונים "בארות", מלבד ההקדמה:
הבאר הראשון - מים קדושים.
התמודדות מול הטענה כי חכמי המשנה והתלמוד גרעו ממצוות התורה או הוסיפו עליהן, כתקנות וגזירות חז"ל, על אף האיסור המפורש בתורה "לא תוסיפו ולא תגרעו".
הבאר השני - מים טהורים.
תשובות המהר"ל על הטענה כי בתקנות וגזירות חז"ל נקבעו דינים ונאסרו איסורים הרחוקים מן הסברה הישרה.
הבאר השלישי - מים מתוקים.
עוסק בטענה שחז"ל פירשו את התורה נגד פשט הפסוקים ואף באופן הנוגד את כללי הדקדוק והמבטא.
הבאר הרביעי - מים חיים.
ביאור מדרשי חז"ל המייחסים לאלוהים פעולות ותכונות אנושיות, כגון בכי, תפילה, צורך בקורבן לכפרה והנחת תפילין.
הבאר החמישי - מים עמוקים.
עוסק בטענה שיש במדרשי חז"ל סיפורים בלתי הגיוניים ודברי גנאי בנושאי צניעות.
הבאר השישי - מים אדירים.
תשובות המהר"ל לטענה כי דברי חז"ל הנוגעים במדעים, ברפואות ובסדרי הטבע אינם נכונים.
הבאר השביעי - מים טהורים.
על הטענה כי בדברי חז"ל נמצאו דברי תוקפנות וזלזול כנגד עמי הארץ והגויים.
במהדורת לונדון נוספו לספר פירושים של המגיד מקוזניץ על שלושה ממאמרי המהר"ל, וכן הספר "דרשות מהר"ל", דרשות שנשא המהר"ל בזמנים שונים.
הדרשה הארוכה ביותר היא "דרוש על התורה", אותה נשא בחג השבועות שנ"ב בפראג (יחד עם "דרוש על המצוות").
באר הגולה למהר"ל מפראג - עם ביאור 'בארה של מרים', מאת הרב מרדכי נויגרשל, ירושלים: הוצאת יהדות מזווית שונה, תשס"ז.
באר הגולה - עם פירושים והערות מהרב יהושע דוד הרטמן, שני כרכים, מכון ירושלים, תשס"ג.
דבור ומחשבה - באר הגולה - עם פירוש גולה עמוקות, מאת הרב שלמה טולידאנו, הוצאת הספרייה הספרדית.
ירושלים, הוצאת תפארת (יחד עם הספרים 'נר מצווה' ו'אור חדש'), תשע"ה (2015).
בָּאר (באוקראינית וברוסית: Бар) היא עיר באוקראינה במחוז ויניצה.
העיר נמצאת על גדות הנהר רוב, יובלו של הבוג הדרומי.
האזור בו שוכנת העיר הוזכר לראשונה בכתבים משנת 1401, אז התקיימה מצודה ליטאית בשם "רוב" בגדה הימנית של הנהר רוב.
המצודה נבנתה בהוראותו של הדוכס הגדול אלגירדאס.
בשנת 1431 עברה המצודה לשליטה פולנית.
בשנת 1452 בפשיטת צבאו של חאנות קרים על האזור נכבשה המצודה על ידו ונהרסה כמעט לחלוטין.
המצודה נבנתה מחדש על ידי הפולנים כעבור כחמישים שנה.
בשנת 1533 הגיעה לאזורה המלכה הפולנית בונה ספורצה, אשר רכשה את המצודה מהמושל המקומי.
בהוראתה נבנה מבצר חדש במקום המצודה הקטנה.
עם השלמת בניית המבצר בשנת 1537 שונה שם המבצר מ"רוב" ל"באר", על שם העיר האיטלקית בארי, מקום הולדתה של המלכה בונה ספורצה.
העיר שהוקמה מסביב למבצר קיבלה מהמלכה את זכויות מגדבורג בשנת 1540.
לאחר איחוד לובלין בשנת 1569 והכללת פודוליה במדינת פולין-ליטא המאוחדת הפכה באר למקום מושבו של הטמאן של פולין.
בשנת 1648, במהלך מרד חמלניצקי נכבשה באר על ידי הקוזקים של מקסים קריבונוס.
במהלך הכיבוש נרצחו מרבית יהודי העיר על ידי הקוזקים.
חמלניצקי, שהגע לעיר לאחר הכיבוש קבע בה את מקום מושבו.
בשנת 1667, בעקבות הסכם אנדרוסובו חזרה באר לשליטת האיחוד הפולני-ליטאי.
בשנת 1672 נכבשה באר על ידי צבא האימפריה העות'מאנית במהלך מלחמה פולנית-טורקית.
הטורקים החזיקו בה עד לשנת 1699, אז נאלצו להחזיר אותה לפולין בהתאם להסכם קרלוביץ.
בשנת 1793, בעקבות החלוקה השנייה של פולין, עברה באר לשליטת האימפריה הרוסית.
משפחות יהודיות ראשונות התיישבו בעיר בשנת 1542. בשנת 1648, עם כיבוש העיר על ידי הקוזקים של בוגדן חמלניצקי, נרצחו כל תושבי העיר היהודים שלא הצליחו להימלט (כ-2000 איש).
לאחר תום המרד של חמלניצקי שבו היהודים להתיישב בה.
הקהילה היהודית בעיר גדלה בצורה מתמדת: בשנת 1847 חיו בעיר כ-4,500 יהודים, ובשנת 1897 - כ-5,800 יהודים.
באותה תקופה היו היהודים הקבוצה הדתית הגדולה ביותר בעיר (הנוצרים האורתודוקסים היוו 40% מהאוכלוסייה, והשאר - נוצרים קתולים).
גל הפרעות ביהודים ששטף את אוקראינה ב-1905 לא פסח על יהודי העיר.
במהלך מלחמת האזרחים ברוסיה סבלו יהודי העיר מרדיפות, מעשי שוד, ביזה ופוגרומים.
לפי מרשם האוכלוסין שנערך בשנת 1926 התגוררו בבאר כ-5,800 יהודים.
הירידה במספר היהודים בעיר (לעומת שנת 1910) נבעה בעיקר ביטול תחום המושב בשנת 1917 ולאו דווקא מפרעות מלחמת האזרחים.
יהודים צעירים רבים עזבו את באר לטובת לימודים או עבודה בערים הגדולות של ברית המועצות.
עם פלישת הצבא הגרמני לברית המועצות נכבשה העיר על ידי הכוחות הגרמנים והרומנים ביולי 1941. באר נכללה בשטח הכיבוש הרומני - טרנסניסטריה.
בעיר הוקמו שלושה גטאות, בהם נכלאו כל יהודי העיר.
בנוסף להם הובאו אל הגטאות האלו גם יהודים מרומניה.
מרבית מתושבי הגטאות נרצחו על ידי הגרמנים, הרומנים ומשתפי פעולה אוקראינים באוגוסט 1942. היהודים המעטים שהושארו בחיים הועברו לגטו יקושנצי, שם הם הועסקו בעבודות כפייה.
לאחר תום המלחמה חזרו היהודים, שהצליחו להימלט מידי הנאצים, לעיר וחיי הקהילה חודשו.
במהלך השנים 1945 - 1947 פעל בית כנסת אחד בעיר, אך הוא נסגר על ידי השלטונות.
לפי מרשם האוכלוסין האחרון שנערך בברית המועצות בשנת 1989 התגוררו בעיר באר 357 יהודים בלבד.
לאחר התפרקות ברית המועצות בשנת 1991 עזבו מרבית היהודים את באר ועלו לישראל או היגרו לארצות הברית, קנדה או גרמניה.
לפי מרשם האוכלוסין היחיד שנערך באוקראינה בשנת 2001 התגוררו בבאר כמה עשרות יהודים.
בוקליר (מצרפתית עתיקה: bocle, boucle) הוא מגן אישי קטן, בעל קוטר הנע בין 15 עד 45 סנטימטר.
חילות רגלים ופרשים נהגו להשתמש בו במהלך ימי הביניים והרנסאנס בקרבות פנים מול פנים יחד עם חרב.
השם נובע מהמילה הצרפתית העתיקה bocle או boucle שפירושה בליטת מגן, חלק עגול מברזל שהוצב במרכז המגן.
רוב המידע על כלי נשק זה הושג באמצעות כתב היד המפורסם Royal Armouries Ms.
I.33, המכיל הסברים וטכניקות בשימוש בכלי נשק שונים.
החומרים שמהם יוצר מגן זה היו מגוונים.
בחלק מהמקרים הוא נעשה כולו ממתכת, באחרים מעץ עם בליטת מגן מברזל או מפלדה, ופעמים אף בשילוב עור.
בַּ֫אקַה אל-חַ֫טַבּ הוא כפר פלסטיני במערב השומרון המשתייך לנפת קלקיליה של הרשות הפלסטינית.
לפי נתוני הלשכה הפלסטינית המרכזית לסטטיסטיקה, בשנת 2006 מנתה האוכלוסייה בכפר כ-1,748 תושבים.
באקה אל-חטב נמצא כ-13 ק"מ ממזרח לקלקיליה, על יד הכפרים חג'ה וכפר לאקף.
במפקד 1922 שנערך על ידי שלטונות המנדט הבריטי, הייתה אוכלוסיית הכפר 207 מוסלמים, ובמפקד 1931 היא גדלה ל-282 מוסלמים אשר שכנו ב-63 בתים.
ב-1945 האוכלוסייה בכפר הייתה 390 מוסלמים, ואילו שטח הקרקע הכולל של הכפר היה 8,950 דונם.
מתוכם היו 645 דונם של מטעים ואדמות השקיה, 1,688 של גידולי דגנים, ואילו 36 דונם סווגו כשטח בנוי.
בעקבות מלחמת העצמאות, ולאחר הסכמי שביתת הנשק של 1949, עבר הכפר משליטה בריטית לירדנית.
"באקלאש" הוא אחד מאירועי השלם וצפה של ארגון ההיאבקות האמריקאי, ה-WWE, המשודר אחת לשנה בערוץ של ה-WWE Network.
האירוע נוצר בשנת 1999, כשהאירוע הראשון התקיים בסוף חודש אפריל של אותה השנה במסגרת אירועי In Your House.
שנה לאחר מכן האירוע מיתג את עצמו מחדש כאירוע שלם וצפה משל עצמו.
לאחר הרחבת המותגים בשנת 2004, האירוע הפך להיות הבלעדי למותג Raw.
בשנת 2007 כל אירועי השלם וצפה שהתקיימו לאחר רסלמניה היו בלעדיים לשני המותגים (Raw ו-SmackDown).
בשנת 2010 האירוע הוחלף על ידי האירוע חוקי אקסטרים.
לאחר הרחבת המותגים שהתרחשה בשנת 2016, האירוע באקלאש חזר לאחר כשבע שנים שלא התקיים והפך בלעדי לתוכנית סמאקדאון.
באותה שנה התקיים בחודש ספטמבר כאירוע לאחר סאמרסלאם, בעוד ששנה לאחר מכן התקיים כאירוע הראשון של סמאקדאון שבא לאחר רסלמניה (האירוע הראשון לאחר רסלמניה היה בלעדי ל-Raw, שהיה פייבאק).
בשנת 2018, הוחלט שהאירוע יהיה שייך לשני המותגים.
האירוע המתוכנן של שנת 2019 בוטל והוחלף באירוע סטומפינג גראונדס.
אולם, האירוע הוחזר בשנת 2020.
מספר שם האירוע תאריך האירוע עיר ומדינה אולם הקרב המרכזי 1 באקלאש: In Your House 25 באפריל 1999 פרובידנס, רוד איילנד פרובידנס סיוויק סנטר סטון קולד סטיב אוסטין (א) נגד הרוק בקרב ללא חוקים על אליפות ה-WWF (שיין מקמהן שימש כשופט המיוחד) 2 באקלאש 2000 30 באפריל 2000 וושינגטון די.
באר הגביע , הידועה גם כ"המעיין האדום", היא באר השוכנת למרגלות גלסטונברי טור בעיירה גלסטונברי במחוז סאמרסט בדרום-מערב אנגליה.
המעיין הטבעי והגנים הסובבים אותו שייכים לקרן באר הגביע (Chalice Well Trust) ומנוהלים על ידה.
הקרן גובה תשלום בגין הכניסה לגנים.
הקרן הוקמה ב-1959, רכשה את השטח שבו זרמו מי המעיין ונטעה גנים סביבו.
מייסד הקרן היה ולסלי טיודור פול (Wellesley Tudor Pole; 1884-1968), ספיריטואליסט אנגלי שבעקבות מפגש עם עבד אל-בהאא, מנהיג הדת הבהאית, המיר את דתו לבהאית.
מחקר שנעשה על ידי בית הספר לגאולוגיה של אוניברסיטת אקסטר ב-2009 מצא שבאר הגביע מוזן מאקווה עמוקה ברבדים הנמוכים של חולות פנרד (Pennard Sands).
ממצאים ארכאולוגיים מעידים על שימוש רצוף בבאר במשך לפחות 2,000 שנים.
הארכאולוג פיליפ רץ (Philip Rahtz) גילה כמה אבני צור מהתקופה הפלאוליתית העליונה ומהתקופה המזוליתית, ושבר חרס מתקופת הברזל בסמוך.
בשכבות מאוחרות יותר התגלו שברי חרס מהתקופה הרומית ומימי הביניים.
המים נובעים מהמעיין בקצב של 1.1 מיליון ליטרים ביום ומעולם לא פסקו, אפילו בתקופות בצורת.
משקעים של תחמוצת ברזל מעניקים למים גוון אדמדם, כאשר תחמוצת ברזל (FeO) המומסת במים מתחמצנת בפני המים ושוקעת.
כמו המעיינות החמים בבאת' הסמוכה, המים נחשבים כבעלי סגולות ריפוי.
מעיין נוסף, הידוע כ"המעיין הלבן" (White Spring), נובע מעט מזרחה מבאר הגביע או "המעיין האדום".
המים של מעיין זה מגיעים מאקווה רדודה יותר והם חסרי צבע.
מעל המעיין נמצא בניין ששימש מקור כבית המשאבות.
בניין זה משמש כיום כאתר פולחן, התאורה בבניין מגיעה מנרות, קטורת מבוערת בו והמבקרים נוהגים להתרחץ במי המעיין בעירום מלא.
בנוסף לאגדות הקשורות בגלסטונברי תוארה הבאר על ידי סופרים מהמאה ה-20 כסמל של ההיבט הנשי של האל, כשההיבט הגברי מסומל על ידי גלסטונברי טור.
זהו אתר פופולרי לעולים לרגל בחיפוש אחרי האלה, כולל נאו-פגנים.
עם זאת, הבאר פופולרית לבני כל הדתות, וב-2001 הצטרפה לרשת של "גני השלום העולמי".
בארות מוצגות לעיתים קרובות במיתולוגיה האירית ובמיתולוגיה הוולשית כשערים לעולם הרוחות.
חפיפה זו בין העולמות הפנימיים והחיצוניים מיוצגת על ידי מכסה הבאר, שתוכנן על ידי אדריכל הכנסיות והארכאולוג פרדריק בליי בונד (Frederick Bligh Bond), וניתן כמתנה אחרי מלחמת העולם הראשונה ב-1919. שני מעגלים משולבים יוצרים את הצורה המכונה וסיקה פיסקיס.
בעיצוב מכסה הבאר, רומח או חרב מפלחת שני מעגלים אלו, התייחסות אפשרית לאקסקליבר, חרבו של המלך ארתור האגדי, שיש המאמינים כי הוא קבור במנזר גלסטונברי הסמוך.
העלווה מייצגת את קוץ גלסטונברי.
על פי המיתולוגיה הנוצרית מסמן באר הגביע את האתר שבו הניח יוסף הרמתי את הגביע שאליו נזלו טיפות דמו של ישו בצליבה, ובכך נקשר הבאר לשפע הספקולציות סביב קיומו של הגביע הקדוש.
יש נוצרים הטוענים שמקורו של הצבע האדום של המים במסמרי הברזל של הצליבה שהחלידו.
"נטען שיוסף הרמתי החביא מתחת למים את הגביע של הסעודה האחרונה ומיד השתנה צבע מים לאדום".
על פי המסורת המקומית, למים מבאר זו יש שלוש תכונות משותפות עם דם האדם: המים אדומים, המים מתקרשים כמו המוגלובין והמים חמימים.
תכולת הברזל במים היא המקור הן לצבע האדמדם ולהתקרשות החלודה והצטברות תחמוצת הברזל.
המים התת-קרקעיים מהבאר הם לעיתים קרובות חמימים יותר מטמפרטורת פני הקרקע, ואפילו בחורף פורחים הוורדים שבסמוך לבאר בעוד שצמחים ופרחים אחרים הרחוקים מבאר אינם פורחים.
ואכן, העוזרר החד-גלעיני, עץ המכונה דרדר גלסטונברי (Crataegus Monogyna praecox באנגלית Glastonbury Thorn) פורח בגן באר הגביע בכל חג מולד.
האגדה המקומית מספרת שעץ זה נטע שורשים כאשר יוסף הרמתי נעץ את מטהו בקרקע סמוך לבאר.
בתחומי גן הגביע הקדוש נערכים אירועים לעיתים תכופות כולל חגיגה שנתית של מפנה הקיץ ומפנה החורף, יום השלום הבינלאומי, פסחא, חג המלאך מיכאל (Michaelmas), סאווין (Samhain, חג קלטי מקביל לליל כל הקדושים).
האתר הוא בניין רשום מדרגה I.
colspan="3" align="center" | הפוסטר הרשמי של האירוע בכיכובם של אדג' ורנדי אורטון
| מותג(ים) || colspan="2" | Rawסמאקדאון
| עיר || colspan="2" | אורלנדו, פלורידה
| מספר צופים || colspan="2" | 0 (מאחורי דלתיים סגורות)
אט דה דיסקו"!Oh Yeah" בביצוע גרין דיי
colspan="3" | סדרת אירועי שלם וצפה של ה-WWE
באקלאש (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-14 ביוני 2020, ב-WWE Performance Center, המשמש כמתחם האימונים של ה-WWE בשגרה באורלנדו, פלורידה.
בעוד שמרבית הקרבות באירוע התקיימו בשידור ישיר, הקרב בין אדג' לרנדי אורטון הוקלט מראש ב-7 ביוני.
האירוע היה האירוע ה-15 בסדרת אירועי באקלאש והיה אירוע הבאקלאש הראשון מאז שנת 2018.
במקור, האירוע היה אמור להיערך בשידור ישיר בקנזס סיטי, מיזורי.
אולם, בדומה לשאר אירועי ארגון ה-WWE, האירוע הועבר ל-WWE Performance Center באורלנדו, פלורידה.
בניגוד לשאר אירועי הארגון, באקלאש לא הוכרז באופן רשמי עד לאחר תחילתה של מגפת הקורונה, כך שזה הוא היה אירוע השלם וצפה הראשון של ה-WWE שהוכרז במהלך המגפה.
בקרב המרכזי, רנדי אורטון ניצח את אדג' במה שארגון ה-WWE הגדיר מראש כ"קרב ההיאבקות הטוב ביותר בכל הזמנים".
עוד ברשימת הקרבות, דרו מקינטייר ניצח את בובי לאשלי ושמר על אליפות ה-WWE, ברון סטרומן ניצח את המיז וג'ון מוריסון בקרב האנדיקאפ 2 נגד 1 ושמר על האליפות האוניברסלית, ושיימוס ניצח את ג'ף הארדי.
באקלאש הוא אירוע שהתקיים לראשונה על ידי ה-WWE בשנת 1999. אירוע זה התקיים באופן שנתי עד לשנת 2009, שהיה האירוע האחרון בסדרה עד שחזר בשנת 2016. לאחר פיצול המותגים שהתרחש באותה שנה, האירוע חזר לאחר כשבע שנים שלא התקיים והפך בלעדי במשך שנה זו ובשנה לאחר מכן למותג סמאקדאון.
האירוע המשיך להתקיים באופן שנתי עד שנת 2018, כאשר באותה השנה האירוע היה שייך לשני המותגים השונים (Raw וסמאקדאון) ובשנה לאחר מכן הוא הוחלף על ידי האירוע החדש, סטומפינג גראונדס.
לעומת זאת, באקלאש הוחזר בשנת 2020.
במקור, האירוע היה אמור להיערך בקנזס סיטי, מיזורי ב-14 ביוני 2020. לעומת זאת, באקלאש לא הוכרז באופן רשמי עד ל-10 במאי במהלך פרסומת אשר שודרה באירוע כסף בבנק; הפרסומת לא כללה כל אזכור לעיר או לאולם שבו ייערך האירוע, אך אישרה את מועד קיום האירוע - 14 ביוני.
באקלאש היה אירוע השלם וצפה הראשון של ה-WWE שהוכרז באופן רשמי לאחר תחילתה של מגפת הקורונה אשר השפיעה על הארגון מאז אמצע חודש מרץ.
המגפה הכריחה את הארגון להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבתחילת חודש מאי, ארגון ה-WWE החל להשתמש במתאבקיו ובמתאבקי הפיתוח שלו כקהל.
אתר ההיאבקות Fightful Select דיווח שמרבית הקרבות הוקלטו מראש ב-7 ביוני, כששעות ספורות לפני כן מתאבקי הפיתוח של ה-Performance Center הגיעו לאוניברסיטת פול סייל כדי לשמש כקהל עבור האירוע NXT TakeOver: In Your House ששודר בהמשך אותו הערב.
לעומת זאת, עיתונאי ההיאבקות, דייב מלצר, דיווח יום לאחר מכן שרק הקרב בין אדג' לרנדי אורטון הוקלט מראש.
מתאבקי הפיתוח שימשו כקהל גם באירוע של NXT TakeOver וגם בקרב בין אדג' לאורטון ונאלצו להישאר לצילומים עד שעת חצות של ה-8 ביוני.
שאר הקרבות באירוע באקלאש התקיימו בשידור ישיר ב-14 ביוני.
מטבע הדברים, הקרב המוקלט מראש בין אדג' לרנדי אורטון אפשר ל-WWE לנצל את המצב לטובתו כאשר הוא הוסיף לקרב טכניקות הפקה מיוחדות וזוויות צילום שונות על מנת להעצים את חוויית הקרב.
אחת מטכניקות ההפקה הייתה להגביר את עוצמת הרעש של הקהל.
ארגון ה-WWE השתמש במיקרופון הקלאסי של מדיסון סקוור גארדן אשר שומש במהלך רסלמניה 1 עם הקלטות ערוכות של הכרוז המנוח, הווארד פינקל, שהציג את המתאבקים.
השופט, צ'ארלס רובינסון, לבש את חולצת השיפוט הקלאסית בעלת הצבע הכחול והפפיון השחור.
לאחר שהוכרח לפרוש בשנת 2011 בעקבות פציעת צוואר חמורה, חבר היכל התהילה של ה-WWE, אדג', חזר במפתיע לארגון במסגרת קרב הרויאל ראמבל המסורתי של אירוע הרויאל ראמבל, שבו היה שותף לאיחוד מהיר עם רנדי אורטון לזכר הימים שלהם כצמד Rated-RKO.
לאחר שאורטון יצר ציפייה שהוא בדרך לבצע על אדג' את מהלך הסיום שלו, ה-RKO, אדג' הדיח את אורטון.
לעומת זאת, אדג' הודח אחר כך על ידי רומן ריינס.
הפיוד ביניהם הפך לאישי מאוד, כשברסלמניה 36, אדג' גבר על אורטון בקרב מי שעומד אחרון.
ב-11 במאי בתוכנית Raw, השניים ערכו את ההופעה הראשונה שלהם מאז הקרב ביניהם ברסלמניה.
אורטון אמר שהבן אדם הטוב יותר ניצח ברסלמניה, והוא תהה אם אדג' הוא המתאבק הטוב ביותר מביניהם שניצח.
כשציין שהמפגשים הקודמים ביניהם בקרב הרויאל ראמבל ובקרב מי שעומד אחרון היו קרבות לא מסורתיים, אורטון איתגר את אדג' לקרב יחידים מסורתי באירוע באקלאש.
שבוע לאחר מכן, אדג' נענה לאתגר בחיוב.
קרב זה קיבל את הכינוי "קרב ההיאבקות הטוב ביותר בכל הזמנים".
ב-11 במאי בתוכנית Raw, מונטל וונטביוס פורטר (MVP) ניגש אל בובי לאשלי מאחורי הקלעים ושיבח אותו על ניצחונו מוקדם יותר באותו הערב.
מנגד, הוא פקפק בכך שלאשלי הוא מתאבק ביניים ברשימת הקרבות, בעוד שהמלך קורבין הוזמן במיוחד מסמאקדאון כדי להתמודד מול אלוף ה-WWE, דרו מקינטייר, לקרב שאינו היה על התואר של האחרון.
MVP ציין שלאשלי לא קיבל הזדמנות להתחרות על אליפות ה-WWE מאז שנת 2007 ותהה מתי לאשלי יציג את יכולותיו האמיתיות.
לאחר מסע שכנועים מצד MVP, לאשלי הצטוות לשורותיו, כאשר זנח את שירותיה של אשתו (כחלק מהעלילה) כמנג'רית, לאנה.
שבוע לאחר מכן, לאשלי ו-MVP צפו בקרב של מקינטייר נגד קורבין.
לאחר שמקינטייר ניצח את קורבין, מקינטייר טען שהוא רצה להתמודד מול לאשלי, כשהאחרון הוחזק בכוח על ידי MVP, שמנע עימות בין השניים.
ב-25 במאי בתוכנית Raw, דווח שמקינטייר יגן על אליפות ה-WWE נגד לאשלי באירוע באקלאש.
באירוע כסף בבנק, ברון סטרומן הגן בהצלחה על האליפות האוניברסלית נגד בריי וויאט.
בתוכנית העוקבת של סמאקדאון, סטרומן חבר למר כסף בבנק, אוטיס וביחד הם ניצחו את המיז וג'ון מוריסון.
שבוע לאחר מכן, המיז ומוריסון מתחו ביקורת על ההחלטה של סטרומן להיות שותף של אוטיס וטענו שההפסד שלהם לסטרומן ואוטיס היה במקרה.
מוריסון הציב אתגר בפני סטרומן בשמו של המיז לקרב ביניהם, שאליו סטרומן נענה בחיוב.
בקרב ביניהם סטרומן גבר על המיז, כשלאחר הקרב, מוריסון איתגר את סטרומן להגן על תוארו נגדו ונגד המיז בקרב האנדיקאפ 2 נגד 1 באירוע באקלאש, אתגר זה נענה בחיוב על ידי סטרומן וקרב ביניהם הפך רשמי לאירוע באקלאש.
באירוע כסף בבנק, אסקה ניצחה בקרב הסולם כסף בבנק של הנשים.
לילה לאחר מכן בתוכנית Raw, אלופת הנשים של Raw, בקי לינץ' הגיעה לזירה ביחד עם מזוודת כסף בבנק, כאשר היא הודיעה שהיא תיעדר מפעילות.
אסקה שלא הבינה מדוע היא נמצאת ביחד עם מזוודת הכסף בבנק שהיא זכתה בה באירוע, הגיעה גם כן לזירה.
לינץ' חשפה את מה שיש בתוך המזוודה ואמרה שקרב הסולם כסף בבנק היה למעשה על אליפות הנשים של Raw, כשהעניקה את חגורת האליפות שלה לאסקה.
לינץ' חשפה שהיא תיעדר עקב העובדה שהיא נמצאת בהיריון.
ב-25 במאי בתוכנית Raw, ניה ג'קס, שגם היא השתתפה בקרב הסולם, גברה על שארלוט פלייר ונטליה בקרב משולש אשר קבע את הטוענת לכתר לאליפות הנשים של Raw של אסקה באירוע באקלאש.
במהלך החזרה שלו, שיימוס ניצח מספר מתאבקים לא מוכרים על מנת לחזק את מעמדו מחדש.
השדר המוביל של התוכנית סמאקדאון, מייקל קול, נהג להזכיר את ג'ף הארדי במהלך הקרבות של שיימוס, כשהאחרון זעם על כך.
ב-8 במאי בתוכנית סמאקדאון, שיימוס התעמת עם ג'ף הארדי, כשעימות זה הסתיים בכך שהארדי ביצע על שיימוס את מהלכי הטוויסט אוף פייט והסוואנטון בומב.
שבועיים לאחר מכן בתוכנית סמאקדאון, שיימוס נוצח על ידי ג'ף הארדי בשלב רבע הגמר של טורניר אשר קבע את האלוף הבין יבשתי החדש.
ב-29 במאי בתוכנית סמאקדאון, שיימוס ניצח בקרב באטל רויאל בן 10 משתתפים וכתוצאה מכך מילא את מקומו של הארדי בשלב חצי הגמר של הטורניר.
הסיבה למילוי מקומו של הארדי בטורניר נבעה מכך שהארדי נעצר כחלק מהעלילה לאחר שפגע עם רכבו באליאס.
לעומת זאת, שיימוס נוצח בחצי הגמר על ידי דניאל בריאן לאחר הסחת דעת מצד הארדי.
שבוע לאחר מכן בתוכנית סמאקדאון, השניים נקלעו לעימות נוסף, כאשר הארדי האשים את שיימוס בכך שהוא הפליל אותו.
האשמות אלו הובילו לעימות פיזי בין השניים, כאשר שיימוס ביצע על הארדי את מהלך הסיום שלו, הברוג קיק.
בעקבות זאת, קרב בין השניים נקבע לאירוע באקלאש.
ב-11 במאי בתוכנית Raw, The IIconics (בילי קיי ופייטון רויס) ביצעו את חזרתן לארגון כאשר הן גברו על אלופות זוגות הנשים של ה-WWE, אלכסה בליס וניקי קרוס בקרב שאינו היה על חגורות האליפות.
שבוע לאחר מכן, שני הצמדים התמודדו פעם נוספת, כשהפעם הקרב היה על תואר הזוגות, ובו קיי ורויס הפסידו כתוצאה מפסילה, זאת בשל חוסר ציותה של רויס להוראות השופט, כאשר היא המשיכה לתקוף את בליס למרות שהזהיר אותה.
בעקבות זאת, בליס וקרוס שמרו על התואר.
ב-5 ביוני בתוכנית סמאקדאון, אלופת הנשים של סמאקדאון, ביילי וסשה בנקס ניצחו את בליס וקרוס וכתוצאה מכך הפכו לאלופות זוגות הנשים החדשות של ה-WWE.
כתוצאה מכך, קרב משולש בין שלושת הצמדים על חגורות האליפות נקבע לאירוע באקלאש.
ב-27 באפריל בתוכנית Raw, אנדרדה הגן בהצלחה על אליפות ארצות הברית נגד אפולו קרוז לאחר שהאחרון ספג פציעה בברכו כחלק מהעלילה.
ב-18 במאי בתוכנית Raw, קרוז וקווין אואנס ניצחו את אנדרדה ואנג'ל גרזה, כשקרוז הוא זה שהצמיד לניצחון את אלוף ארצות הברית.
שבוע לאחר מכן בתוכנית Raw, קרוז ניצח את אנדרדה וזכה באליפות ארצות הברית.
ב-1 ביוני בתוכנית Raw, קרוז הגן על התואר נגד קווין אואנס בקרב שהסתיים ללא הכרעה לאחר התערבות מצידם של אנדרדה ואנג'ל גרזה.
התערבות זו הובילה לקיום קרב זוגות בין הצמדים, ובו קרוז ואואנס ניצחו את אנדרדה וגרזה.
שבוע לאחר מכן, אנדרדה ניצח את אנג'ל גרזה וקווין אואנס בקרב משולש אשר קבע את הטוען לכתר לאליפות ארצות הברית של קרוז באירוע באקלאש.
הקרב בין קרוז לאנדרדה הפך רשמי ולאחר מכן הוקדם אל המופע המקדים לאירוע.
ב-4 במאי בתוכנית Raw'', ה-Viking Raiders (אריק ואיבר) ניצחו את אלופי הזוגות של Raw, הסטריט פרופיטס (אנג'לו דוקינס ומונטז פורד) בקרב שאינו היה על התואר של האחרונים.
במשך השבועות שבאו לאחר מכן, הסטריט פרופיטס וה-Viking Raiders איתגרו אחד את השני במספר תחרויות כמו: כדורסל, זריקת גרזן, גולף, באולינג וקרב עשר.
כתוצאה מסדרת תחרויות אלו ומשום שהמאזן בין הצמדים היה שוויון, הוחלט לקיים קרב ביניהם על אליפות הזוגות באירוע באקלאש.
לעומת זאת, הקרב ביניהם לא נערך באופן רשמי באירוע ובמקום זאת התנהל ביניהם קטע מאחורי הקלעים שעירב את המתאבק אקירה טוזאווה.
המופע המקדים הכיל קרב אחד בודד, ובו אפולו קרוז הגן על אליפות ארצות הברית נגד אנדרדה (שלווה לקרב על ידי אנג'ל גרזה וזלינה וגה).
במהלך הקרב, קווין אואנס, שהופיע כפרשן אורח, מנע מגרזה להפריע בקרב.
בסיום, קרוז ביצע על אנדרדה את מהלך הספין-אאוט פאוורבומב כדי לנצח בקרב ולהגן על התואר בהצלחה.
האירוע עצמו נפתח בקרב שבו ביילי וסשה בנקס הגנו על אליפות זוגות הנשים של ה-WWE בקרב זוגות משולש נגד The IIconics (בילי קיי ופייטון רויס), ואלכסה בליס וניקי קרוס.
סיום הקרב התנהל כך שבליס ביצעה על רויס את מהלך הטוויסטד בליס.
בנקס, שהייתה מחוץ לזירה, נכנסה בחזרה אליה וביצעה הצמדה במפתיע על בליס שהספיקה לה ולביילי כדי לרשום הגנה מוצלחת על חגורות האליפות.
אז, ג'ף הארדי התמודד מול שיימוס.
במהלך הקרב, שיימוס שם לעצמו למטרה לפגוע בברך של הארדי.
הוא ביצע עליו את מהלך הוייט נויז, שלא הספיק לו כדי לנצח בקרב.
מנגד, הארדי ביצע על שיימוס את מהלכי הטוויסט אוף פייט והסוואנטון בומב, ולאחר מכן שיימוס הניח את רגלו על החבל התחתון, מהלך שהפסיק את ניסיון ההצמדה של הארדי.
ברגעי הסיום של הקרב, השניים היו מחוץ לזירה, כשהארדי ניסה לקפוץ על שיימוס, האחרון הכה את הארדי בעזרת מהלך הברוג קיק בעודו באוויר.
שיימוס הכניס את הארדי בחזרה לזירה וביצע עליו את מהלך הברוג קיק פעם נוספת, מהלך שהספיק לו כדי לנצח בקרב.
בקרב שבא לאחר מכן, אסקה הגנה על אליפות הנשים של Raw נגד ניה ג'קס.
בסיום, אסקה וג'קס ביצעו אחת על השנייה סדרת מהלכי הכנעה, כשהן תקפו אחת את השנייה מחוץ לזירה.
הן נשארו מחוץ לזירה במשך יותר מעשר שניות, כאשר השופט הפסיק את הקרב כתוצאה מספירת חוץ כפולה.
בעקבות תוצאה זו, אסקה הגנה על התואר בהצלחה.
בקרב הרביעי, ברון סטרומן הגן על האליפות האוניברסלית נגד המיז וג'ון מוריסון בקרב האנדיקאפ 2 נגד 1. ברגעי הסיום של הקרב, מוריסון ניסה להצמיד את סטרומן, והמיז מנע ממנו לבצע ספירה מלאה, מכיוון שאם מוריסון היה מצמיד בהצלחה את סטרומן, הוא זה שהיה זוכה בתואר ולא המיז.
המיז, שהתחרט על כך, הצטער בפני מוריסון.
סטרומן ניצל סיטואציה זו לטובתו, כשביצע על המיז את מהלך הצ'וקסלאם ועל מוריסון את מהלך הראנינג פאוורסלאם.
לאחר מכן, הוא הצמיד את מוריסון לניצחון, שהקנה לו הגנה מוצלחת על התואר.
במה שהתברר כקרב הלפני אחרון, דרו מקינטייר הגן על אליפות ה-WWE נגד בובי לאשלי (שלווה לקרב על ידי MVP).
לפני שהקרב החל, MVP הסיח את דעתו של מקינטייר, מה שאפשר ללאשלי לנצל את אלמנט ההפתעה ולבצע על מקינטייר את אחיזת הפול נלסון.
לאחר שהקרב החל באופן רשמי, לאשלי שלט ביד רמה במהלך הפתיחה.
במהלך ניסיונות הצמדה מרובים מצד לאשלי, מקינטייר יצא מהן בספירת שנייה אחת בלבד, דבר שגרם ללאשלי להיות מתוסכל.
מחוץ לזירה, לאשלי הטיח את מקינטייר בעמוד הזירה.
כשלאשלי ניסה לבצע על מקינטייר את מהלך הספיר, מקינטייר חמק מכך והטיח את לאשלי במעקה הבטיחות.
לאשלי ביצע על מקינטייר את מהלך הספיינבאסטר, ואת ניסיון ההצמדה שבא לאחר מכן מקינטייר יצא בספירת שנייה אחת, מה שגרם ללאשלי ו-MVP להיות מתוסכלים פעם נוספת.
מקינטייר חמק מאחיזת הפול נלסון וביצע על לאשלי במקום את מהלך האלבמה סלאם.
כשלאשלי ניסה לבצע על מקינטייר פעם נוספת את מהלך הספיר, מקינטייר הצליח לחמוק ולבצע עליו את מהלך הקימורה לוק, כאשר לאשלי הצליח להתגבר על מהלך הכנעה זה.
בזמן שמקינטייר התכונן לבצע את מהלך הסיום שלו, ה-Claymore Kick, לאשלי נטרל זאת והצליח לבצע לבסוף את מהלך הספיר, שלא הספיק לו כדי לנצח בקרב.
בסיום, אשתו של לאשלי (כחלק מהעלילה), לאנה, הגיעה ועמדה על דופן הזירה כאשר היא התווכחה עם השופט על ניסיון ההצמדה האחרון.
מקינטייר ביצע על לאשלי את מהלך הגלאזגו קיס, שכתוצאה מכך גרם ללאשלי להתנגש בלאנה, שנפלה על MVP מחוץ לזירה.
מקינטייר ניצל את הסיטואציה הזו לטובתו וביצע על לאשלי את מהלך ה-Claymore Kick, שהספיק לו כדי להשיג את הניצחון בקרב ולהגן על התואר בהצלחה.
לאחר הקרב, MVP שזעם על המתרחש, בהה בלאנה תוך כדי שהוא צעד ביחד עם לאשלי אל עבר מאחורי הקלעים.
לאחר מכן, הסטריט פרופיטס (אנג'לו דוקינס ומונטז פורד) היו אמורים להגן על אליפות הזוגות של Raw נגד ה-Viking Raiders (אריק ואיבר).
לעומת זאת, שני הצמדים היו מעורבים בתיגרה במגרש החניה שמחוץ למתחם ה-Performance Center, שבה פורד הטיח את איבר על מכוניתו של ברון סטרומן.
שני הצמדים התקוטטו ברחבי הטיילת, שם איבר זרק על פורד כדור באולינג.
התיגרה בין הצמדים נקטעה על ידי קבוצה של אופנעונים בתלבושת נינג'ה אשר הונהגה על ידי אקירה טוזאווה.
הסטריט פרופיטס וה-Viking Raiders החליטו לשלב כוחות כ-"Viking Profits" והם החלו להדוף את הנינג'ות.
לאחר שהם הדפו את כל הנינג'ות, טוזאווה העמיד פנים שהוא נחל הפסד, אך מנגד, הוא זימן נינג'ה בעל גובה של יותר משני מטרים, שהחזיק בידו חרב.
הסטריט פרופיטס וה-Viking Raiders נסוגו לאחור וחזרו להיאבק אחד מול השני על גג של אחד ממשאיות ההפקה, כשהם זרקו אחד את השני אל פח אשפה.
השופטת ג'סיקה קאר הודיעה להם שהקרב שלהם הוא הבא בתור, כשהקטע כולו הסתיים לאחר שדמות בעלת זרועות תמנון הפחידה אותם.
לעומת זאת, צוות השידור הודיע שהקרב על אליפות הזוגות של Raw לא יתקיים כמתוכנן.
בקרב המרכזי, אדג' התמודד מול רנדי אורטון בקרב שארגון ה-WWE הגדיר מראש כ"קרב ההיאבקות הטוב ביותר בכל הזמנים".
במהלך הקרב, אורטון ואדג' השתמשו במהלכי הסיום אחד של השני בנוסף לכך שהם השתמשו במהלכי הסיום של מתאבקי עבר כמו האנגל סלאם של קורט אנגל, הרוק בוטום של דה רוק והקילסוויץ' של כריסטיאן.
בסיום, אורטון הכה את אדג' בעזרת מכה מתחת לחגורה בזמן שהשופט לא הבחין בכך ולאחר מכן ביצע עליו את מהלך הפאנט כדי לנצח בקרב שנמשך קרוב ל-45 דקות.
לאחר הקרב, הצוות הרפואי ניגש לאדג' כדי להעניק לו טיפול, אך האחרון סירב לקבל טיפול זה.
לילה לאחר מכן בתוכנית Raw, רנדי אורטון הצהיר שהוא עכשיו "המתאבק הטוב ביותר בכל הזמנים" לאחר שניצח ב"קרב ההיאבקות הטוב ביותר בכל הזמנים".
כריסטיאן הגיע ושאל את אורטון איזה מן חבר הוא.
אורטון בתגובה התגרה בכריסטיאן על ידי כך שהוא טען שלכריסטיאן יש את התשוקה להיאבק בעוד קרב אחד, ומאחר שכריסטיאן לא הוכשר להיאבק, הוא איתגר אותו לקרב ללא סנקציות מאוחר יותר בתוכנית.
כריסטיאן שוכנע על ידי ביג שואו וריק פלייר להסכים לאתגר על מנת לחלוק כבוד לאדג', שקרע את שרירי הזרוע באירוע באקלאש.
בתחילת הקרב ביניהם, פלייר, שהיה בפינת הזירה של כריסטיאן, הכה את כריסטיאן בעזרת מכה מתחת לחגורה, מה שאפשר לאורטון לנצל זאת ולבצע עליו את מהלך הפאנט כדי לנצח בקרב במהרה.
לאחר הקרב, הצוות הרפואי ניגש לכריסטיאן על מנת להעניק לו טיפול ולאחר מכן פינה אותו על אלונקה.
אסקה הגנה על אליפות הנשים של Raw בקרב חוזר נגד ניה ג'קס.
במהלך הקרב, ג'קס דחפה את השופט ג'ון קון.
כשהאחרון היה בדרכו לפסול אותה, אסקה הצמידה את ג'קס לניצחון, שהקנה לה הגנה מוצלחת על התואר.
לאחר חודש של תחרות בין הסטריט פרופיטס ל-Viking Raiders אשר הסתיימה בשוויון, הסטריט פרופיטס הגנו על אליפות הזוגות של Raw נגד ה-Viking Raiders בשבוע לאחר מכן, שבו הסטריט פרופיטס ניצחו והגנו על חגורות האליפות בהצלחה.
בתוכנית סמאקדאון באותו השבוע, ניקי קרוס תקפה את אלופות זוגות הנשים של ה-WWE, ביילי וסשה בנקס, מה שהוביל לקיום קרב בין קרוס לבנקס, שבו קרוס הפסידה.
שבוע לאחר מכן, קרוס ניצחה בקרב מרובע אשר כלל בין היתר את שותפתה, אלכסה בליס, וכתוצאה מכך היא הפכה לטוענת לכתר לאליפות הנשים של ביילי באירוע חוקי אקסטרים.
באקס פיז () היא להקה בריטית, שידועה בזכות ניצחונה באירוויזיון 1981 עם השיר "Making Your Mind Up".
את הלהקה הקימו ארבעת הזמרים בובי ג'י, שריל בייקר, מייק נולאן וג'יי אסטון, לצד רשות השידור הבריטית.
במרוצת השנים, הוציאה הלהקה לאור מספר סינגלים מצליחים דוגמת "The Land of Make Believe" ו-"My Camera Never Lies", שהגיעו לפסגת מצעד הסינגלים הבריטי.
לעיתים תכופות השתנה הרכבה של הלהקה; בשנת 1985 עזב ג'יי אסטון את הלהקה.
את מקומו החליפה הזמרת שלי פרסטון.
לאחר מכן, הקימו שלושת חבריה המקוריים של הלהקה, שריל בייקר, מייק נולאן וג'יי אסטון, להקה המתחרה בבאקס פיז בשם "דה פיז".
בשלהי 1980 ביקשו ניקולה מרטין ואנדי היל מרשות השידור הבריטית להקים להקה שתבצע את שירם, "Making Your Mind Up", בתחרות הזמר של האירוויזיון.
הזמר הראשון שגויס למטרה זו היה מייק נולאן, שהיה ידוע אז בשם הבמה שלו, מרטין.
יחד הקליטו גרסות דמו לשיר, ושלחו אותה לשלב המקדים של הקדם הבריטי לאירוויזיון 1981. כאשר נשלחה מטעם בכירי הקדם בקשה לשם הלהקה, החליט מרטין במהירות לקרוא לה "באקס פיז", על שם משקה אלכוהולי שאהב.
בינואר, יצר מרטין קשר עם עמיתו, שריל בייקר, בבקשה להצטרף ללהקה.
במקביל לכך, ערך מרטין אודישנים לסולן גבר שישיר לצידו, ולסולנית שתצטרף לבייקר.
לאחר האודישנים, החליט מרטין לצרף למצבת הלהקה את סטיבן פישר ואת ג'יי אסטון.
לאחר שפישר עזב את הקבוצה במפתיע, הצטרף ללהקה הזמר בובי ג'י.
ב-11 במרץ 1981 התקיים הקדם הבריטי לאירוויזיון בשם "A Song for Europe", שם התחרו חברי הבאקס פיז ורסוס הלהקה הבריטית "ליקוויד גולד".
עם תום ספירת הקולות, הוכרז "Making Your Mind Up" כזוכה.
בהמשך החודש, יצא השיר לאור כסינגל, ונכנס למצעד הסינגלים הבריטי במקום ה-24. עד למועד התחרות, עלה השיר למקום השני במצעד.
ב-4 באפריל ביצעה הלהקה את השיר על בימת אירוויזיון 1981, שנערך בעיר דבלין, אירלנד.
לאורך הקראת הניקוד, הייתה ההצבעה צמודה מהרגיל, וחלו תהפוכות רבות במקום הראשון.
לאחר שחבר השיפוט השוודי מסר את הצבעתו, הוכרזה הלהקה כזוכה, בהפרש של ארבע נקודות מהמקום השני, לנה ולייטיס מגרמניה.
"Making Your Mind Up" הפך ללהיט ברחבי אירופה, אף שהגיע למקום הראשון בעשרה מצעדי מוזיקה שונים ברחבי היבשת.
לאחר שהצלחתו של "Making Your Mind Up" הפכה את הלהקה לידועת-שם באירופה, כתבו חבריה את שיריה העוקבים.
בחודש מאי, הוציאה הלהקה לאור את הסינגל השני שלה, "Piece of the Action", שהתהדר בסגנון פופי עכשווי.
על פי מספר מבקרי מוזיקה בריטים, "Piece of the Action" קטע את תדמית הרוק של הלהקה.
"Piece of the Action" היה ללהיט בממלכה המאוחדת, אף שהגיע למקום ה-12 במצעד הסינגלים המקומי.
יחד עם המפיק אנדי היל, החלה הלהקה לעבוד על אלבום הבכורה שלה, שיצא ביולי.
האלבום, שכותרו Bucks Fizz , הגיע לעשרים האלבומים הפותחים של המצעד הבריטי.
בנובמבר 1981 ייצגה הלהקה את הממלכה המאוחדת בפסטיבל שירי המיינסטרים בטוקיו, יפן.
באותו פסטיבל זכו חברי הבאקס פיז בקטגוריית "השיר הטוב ביותר".
בשלהי 1981 כתבו אנדי היל לצד קינג קרימזון את הסינגל הרביעי של הלהקה, "The Land of Make Believe", שהגיע לחמישייה הפותחת במצעד הסינגלים הבריטי.
בינואר 1982, עלה השיר למקום הראשון, והדיח את "Don't You Want Me" של The Human League.
השיר שהה במקום הראשון במשך שבועיים רצופים, והיה לסינגל הנמכר ביותר של הלהקה.
"The Land of Make Believe" הגיע למקום הראשון במצעד הסינגלים ההולנדי, האירי והגרמני.
ב-1982 זכו חברי הבאקס פיז בתואר "הלהקה הטובה ביותר" בטקס הפרסים של המגזין "דיילי מירור".
בנוסף, הועמדה הלהקה לאותה הקטגוריה בטקס פרסי המוזיקה הבריטית.
במרץ, הוציאו חברי הלהקה לאור את הסינגל החמישי שלהם, "My Camera Never Lies", שבשיאו הגיע למקום השלישי במצעד הסינגלים הבריטי.
בניסיון לגוון בין בלדות א-קפלה לשירי הפופ רוק, הוציאה הלהקה לאור את אלבומה השני, Are You Ready, שלימים הוסמך לזהב על ידי איגוד תעשיית ההקלטות הבריטי.
מתוך האלבום פורסמו מספר סינגלים שזכו להצלחה הן בממלכה המאוחדת והן באירופה כולה.
השיר "Now These Days Are Gone" הגיע למקום השמיני במצעד הסינגלים הבריטי ואילו "When We Were Young" למקום העשירי באותו המצעד.
לאחר יציאת האלבום, הוזמנו חברי הלהקה להופיע מול אליזבת השנייה, מלכת הממלכה המאוחדת ואמה.
בפברואר 1983 הופיעה הלהקה בצ'ילה, למען קידום אלבומם בשפה הספרדית.
היא הופיעה בפסטיבל המוזיקה "Internacional de la Canción de Viña del Mar", ששודר במספר מדינות באמריקה הלטינית ובספרד.
באותה העת, הופיעו שירי הלהקה במקומות גבוהים במצעדי המוזיקה הבריטית בפרט והאירופית ככלל.
במרץ, הוציאו באקס פיז לאור את אלבומם השלישי, Hand Cut, שהוסמך לכסף על ידי איגוד תעשיית ההקלטות הבריטי.
האלבום זכה לביקורות מעורבות, כיוון שתואר כמהונדס ולא רגשני מספיק.
לדעת מבקרי המוזיקה, הצלחתה של הלהקה החלה לדעוך בזמנים אלו.
בתחילת 1984, החליטה הלהקה להיעלם במעט מן העין הציבור, לטובת עבודה על הקלטות ושירים חדשים שהופקו בשווייץ.
בחוד מאי, יצאה לסיבוב הופעות בן 40 ערים שונות בממלכה המאוחדות.
הסיבוב הופעות הצליח מסחרית, והלהקה זכתה להכרה מחודשת בממלכה.
עם יציאת השיר "Talking in Your Sleep", חשפו הבאקס פיז את אופיים החדש.
לא עוד שירי פופ עדכניים המנסים למשוך את תשומת ליבם של המאזינים באמצעות צלילים מהונדסים וקצביים.
את מקומם תפסו שירי רוק ווקאלי, שהתאפיינו במילים קודרות ואפלות.
"Talking in Your Sleep" הגיע בשיאו למקום ה-15 במצעד הסינגלים הבריטי, והוכיח כי היעדרותה של הלהקה לא הייתה לשווא.
השיר "Golden Days" יצא לאור לצד אלבום הרביעי, I Hear Talk.
בחג המולד, יצאה הלהקה לסיבוב הופעות למען קידום האלבום.
ב-11 בדצמבר 1984, בעת סיבוב ההופעות בניוקאסל על הטיין, נפגע אוטובוס הלהקה כתוצאה מהתנגשות חזיתית במשאית משא.
אף על פי שאיש לא נהרגו, נפצעו קשה מספר מאנשי ההפקה כולל חברי הלהקה.
ג'יי אסטון נפגעה בפלג גופה העליון ובראשה, שריל בייקר שברה שלוש חוליות עמוד השדרה ומייק נולאן נפצע בראשו, דבר הגרם לדימום במוחו.
נולאן נפל לתרדמת במשך שלושה ימים.
לאחר ניתוחו, הופצה שמועה ברחבי הממלכה על לכתו.
ב-15 בדצמבר, התעורר נולאן מתרדמתו, ולא עבד עם הלהקה במשך חצי שנה.
בעקבות התאונה, לקה נולאן באפילפסיה ואיבד את ראייתו בשתי עיניו במחצית.
בחלוף שנה מן התאונה, חזרו הבאקס פיז אל המקום במטרה לשחזר אותה ולהעלות את המודעות לסכנות בנהיגה.
בינואר 1985, התאושש נולאן מן התאונה, והלהקה חזרה להקליט שירים.
ביניהם השתררה מתיחות עמוקה, שהגיעה לשיאה כשג'יי אסטון פרשה מן הלהקה.
לאחר עזיבתה, מצאה הלהקה את עצמה שוב כנושא המרכזי של כותרות העיתונות הבריטית.
בנוסף, הופצה ברבים שמועה שאסטון עזבה את הלהקה כיוון שניהלה מערכת יחסים סודית עם אנדי היל, שהיה נשוי לאישה אחרת.
שמועה זו התגלתה כשקר לאחר ששריל בייקר איששה את טענותיה של אסטון.
לאחר מכן, תבעה חברת התקליטים את אסטון בגין הפרת החוזה ביניהם, ואודישנים למחליפה נערכו בתיאטרון הנסיך מווילס.
מתוך 800 מועמדות, נבחרה שלי פטרסון בת ה-21.
בינואר 1986, תם החוזה של הלהקה עם חברת התקליטים RCA רקורדס, והלהקה חתמה חוזה הקלטות חדש עם פולידור.
הסינגל הראשון בהוצאת חברת התקליטים, "New Beginning", יצא לאור במאי, ונכנס לעשירייה הפותחת של מצעד הסינגלים הבריטי.
לימים, הפך הסינגל לאחד מן המצליחים ביותר של הלהקה.
לאחר שהוציאו לאור שני סינגלים נוספים ואלבום אולפן חדש, לקחו חברי הבאקס פיז הפסקה מקריירת המוזיקה שלהם.
הלהקה חזרה לפעילות בשנת 1988. בשלהי שנות ה-80, הוציאה הלהקה לאור את הסינגל "Heart of Stone", שזכה לגרסת כיסוי מאת שר ואלבום אוסף בשם The Story So Far.
בשנת 1989, עזב פרסטון את הלהקה.
בשנת 1991, בעת שמנתה שלושה חברים, הוציאה הלהקה לאור את אלבומם האחרון, Live at the Fairfield Hall, Croydon.
באותה העת, פיתחה שריל בייקר קריירה עצמאית כמגישת טלוויזיה, ובדצמבר 1993, עזבה את הלהקה.
אל הלהקה הצטרפו שתי זמרות חדשות, היידי מנטון, שלימים תתחתן עם בובי ג'י, ואמנדה סוורץ'.
בשנת 1996, עזב נולאן את הלהקה, ובמקומו דייוויד ואן דיי.
בין בובי ג'י לדייוויד ואן דיי התפתחו משקעים רבים, שבעקבותם, ב-1997 החליט ואן דיי לעזוב את הלהקה.
ואן דיי חבר למייק מולאן, שהיה חבר בבאקס פיז, ולשתי זמרות חדשות, ליאנה לאה וסאלי ג'קס, ויחד, הקימו להקה התתחרה בבאקס פיז בשם דה פיז.
דה פיז הוציאו לאור גרסאות כיסוי לכל שירי הבאקס פיז, כולל "Making Your Mind Up", אך כולן כשלו מבחינה מסחרית וזכו להצלחה רגעית.
בשנת 2001, עזב נולאן את דה פיז.
בשנת 2004, הוציאה חברת BMG רקורדס את כל אלבומי האולפן של הבאקס פיז בפורמט תקליטור.
בשנת 2005, הוזמנו צופי ה-BBC להצביע על הרגע הזכור ביותר מתחרות הזמר של האירוויזיון.
עם תום ספירת הקולט, הרגע בו נתלשו השמלות של בנות הלהקה על בימת האירוויזיון, הוכרז כרגע הזכור ביותר של הממלכה המאוחדת באירוויזיון.
בשנת 2009, יצא לאור סרט אודות הבאקס פיז.
כיום, הלהקה מופיעה במספר מוקדים בממלכה המאוחדת.
בלהקה חברים בובי ג'י, היידי מנטון, תמי צ'ואט ופול ייטס.
באקמן-טרנר אוברדרייב הייתה להקת רוק אנד רול קנדית, שפעלה החל משנות ה-70 ועד 2018. הלהקה, שהופיעה במספר הרכבים, יצרה מספר רב של להיטים והגיעה ל-6 אלבומי פלטינה ואלבום זהב אחד.
בסה"כ מכרה הלהקה כ-30 מיליון אלבומים ושניים משיריה דורגו בחמישייה הראשונה בדירוג ההשמעות בארצות הברית.
ההרכב המקורי של הלהקה כלל את פרד טרנר (שירה וגיטרת בס) ושלושת האחים רנדי באקמן (שירה וגיטרה), רובי באקמן (מתופף) וטים באקמן (גיטרה).
לפני הקמת BTO (1971 עד 1973) ניגנו הארבעה בלהקה קנדית אחרת בשם "חגורת האומץ" (Brave Belt) ואף הפיקו במסגרת להקה זו 2 אלבומים.
האלבומים לא זכו לעניין בציבור ומסע הופעות של הלהקה הופסק באמצע.
רנדי שלח את השירים שהקליטה הלהקה למספר חברות הקלטה והמוזיקה מצאה חן באוזני אחד ממנהלי חברת ההקלטות "מרקורי רקורדס" (צ'רלי פך) שחתם על חוזה עם הלהקה.
בשלב זה היה על הלהקה לבחור שם חדש וההסכמה הייתה לכלול בשם את שמות חברי הלהקה ואז נפלה לידם חוברת של נהגי משאיות בשם "אוברדרייב" ואז פרד טרנר חיבר את שמות המשפחה עם שם החוברת וגם המציא את ראשי התיבות BTO.
שאר חברי הלהקה הסכימו עם השם.
הלהקה, בשמה החדש, הוציאה את אלבום האולפן הראשון שלה "באקמן-טרנר אוברדרייב" במאי 1973. האלבום כלל 8 שירים וזכה לביקוש רב בקנדה ובארצות הברית ונשאר שבועות רבים בטבלת מכירת אלבומים.
את ההצלחה הזו יש לייחס למסע הופעות אינטנסיבי אליו יצאה הלהקה בניהולו של ברוס אלן (Bruce Allen).
בדצמבר 1973 הוציאה הלהקה את אלבום האולפן השני "באקמן-טרנר אוברדרייב 2" שכלל 8 שירים.
האלבום היווה הצלחה גדולה ושהה במצעדי המכירות כ-20 שבועות כשאחד השירים באלבום ("מטפלים בעסקים" Takin' Care of Business ) הגיע ב-1974 למקום 12 בדירוג הבילבורד הוט 100.
לאחר יציאת האלבום השני פרש טים באקמן מהלהקה והוחלף על ידי בלייר ת'ורנטון .
בהרכבה החדש הפיקה הלהקה, בספטמבר 1974, את אלבום האולפן השלישי "לא שביר" (Not Fragile) .
בשלהי אותה שנה זכה האלבום ב"פרס זהב" מטעם איגוד תעשיית ההקלטות האמריקאי (RIAA).
לאור הצלחת שלושת אלבומיה יצאה הלהקה, בתחילת 1975, למסע הופעות באירופה שנמשך כ-8 חודשים במטרה לקדם את מכירת האלבומים ביבשת זו.
להקת החימום של BTO הייתה הלהקה האירית ת'ין ליזי.
במהלך אותו מסע התכנסה הלהקה, במאי 1975, באולפן הקלטות ובתקופה קצרה הקליטה את האלבום הרביעי שלה "ארבע על ארבע" (Four Wheel Drive) .
גם אלבום זה, שכלל 8 שירים, זכה להצלחה והגיע למקום ראשון במצעד המכירות בקנדה ולמקום חמישי בדירוג בארצות הברית.
עם סיום מסע ההופעות באירופה יצאה הלהקה למסע הופעות ברחבי קנדה ובסופו הוציאה, בדצמבר 1975, את תקליט האולפן החמישי "חזיתית" (Head On) שהכיל 10 שירים ודורג במקום ה-23 בבילבורד הוט 100 של 1976. את הקלטת האלבום ליווה על הפסנתר ריצ'רד הקטן.
ב-1976 הוציאה חברת "מרקורי רקורדז" אלבום אוסף של הלהקה בשם "המובחר של BTO (עד עכשיו)" (Best of B.T.O.
(So Far)) שכלל שירים מכל חמשת האלבומים הראשונים.
האלבום היה הצלחה והגיע לאלבום פלטינה כפול בארצות הברית.
בפברואר 1977 הוציאה הלהקה את אלבומה השביעי (שהיה אלבום האולפן השישי) "דרכים מהירות" (Freeways) .
אלבום זה זכה לתגובה צוננת ולביקורת על דמיונו לאלבומים קודמים של הלהקה.
ביקורת זו הציפה מתחים בין חברי הלהקה כשאלו האשימו את רנדי בכפיית דעתו בנוגע לסגנון המוזיקלי של האלבום ודבר זה הוביל את רנדי באקמן להחלטה לפרוש מהלהקה.
כמחליפו של רנדי נבחר נגן גיטרת בס ג'ים קלנץ' .
צירוף גיטריסט בס ללהקה הכתיב שינוי בפוזיציות של שאר אנשי הלהקה.
שינוי משמעותי נוסף שנגרם מעזיבתו של רנדי היה קשור לשם הלהקה.
רנדי היה בעל זכויות היוצרים על שם הלהקה והוא לא אישר ללהקה להשתמש בו ולכן הלהקה רכשה ממנו את הזכויות בשם המקוצר BTO וכן בלוגו "גלגל השיניים".
בשמה "החדש" הוציאה הלהקה, בפברואר 1978, את אלבומה השמיני "פעילות רחוב" (Street Action) שכלל 9 שירים ונכשל מבחינה מסחרית.
במרץ 1979 הוציאה הלהקה את אלבומה התשיעי "לילות רוק'נ רול" (Rock n' Roll Nights) שכלל 8 שירים.
גם אלבום זה נכשל מסחרית, אך עם זאת, שני סינגלים מאלבום זה דורגו ברשימת 100 הנמכרים בקנדה ובארצות הברית.
עם צאת האלבום יצאה הלהקה למסע הופעות.
בתחילת 1980 הודיעה הלהקה על התפרקותה וחבריה פנו להשתתף בפרויקטים מוזיקליים שונים ושיתפו פעולה עם נגנים אחרים וביניהם בריאן אדמס תוך שהם מוציאים אלבומים משלהם.
ב-1983 התאחדה הלהקה בהרכב שכלל את רנדי באקמן, טים באקמן, פרד טרנר ומתופף חדש גארי פטרסון (Garry Peterson).
המתופף הקודם, רובי באקמן, סירב להצטרף להרכב שאחר שאחיו רנדי דחה את הצעתו לשותפות שווה של חברי הלהקה ביצירה של השירים.
לאחר שהלהקה החלה להשתמש בשם BTO שנקנה מרנדי, לאחר פרישתו, תבע רובי את הלהקה על היותו גם בעל זכויות יוצרים בשם זה וזכה לקבל תמלוגים מהלהקה.
בספטמבר 1984 הוציא ההרכב המחודש אלבום עשירי (אולפן) בשם BTO שכלל 8 שירים וזכה להצלחה בינונית כשרק אחד השירים בו התברג לדירוג המכירות.
במהלך 1985 שהו חברי הלהקה במסע הופעות שהוביל להוצאת אלבום חי (האחד עשר) במהלך 1986 שנקרא "חי!
אחד השירים באלבום זה ("בשורות רעות עוברות מהר" (Bad News Travels Fast)) נוגן בסרט "חבטת גוף" (Body Slam) .
באותה שנה שימשה הלהקה כלהקת חימום במסע הופעות של להקת ואן היילן.
ב-1988 חזרה הלהקה להרכב שהוציא את האלבום המצליח "לא שביר" (דהיינו רנדי באקמן, פרד טרנר, בלייר ת'ורנטון ורובי באקמן) ויצאה למסע הופעות שכלל שירים חדשים וישנים.
מסע הופעות זה מוצלח והלהקה הרוויחה יפה אולם לא קיים תיעוד רשמי של ההופעות.
ב-1991 פרש רנדי, שוב, מהלהקה וזו המשיכה בהופעות בלעדיו כשאת מקומו של רנדי תפס רנדי מוראי (Randy Murray) .
לאחר תקופה של מסעי הופעות הוציא ההרכב, ב-1996, את האלבום השנים עשר שלו "עידן משפט באש" (Trial by Fire era) שהיה למעשה האלבום האחרון של הלהקה שכלל חומרים חדשים.
ב-2003 הוחלט לכלול את הלהקה בהיכל התהילה של הרוק אנד רול של קנדה.
הענקת תואר זה הותנה בקיום הופעה של הלהקה בהרכב שהוציא ב-1974 את האלבום "לא שביר" כשהמשמעות הייתה להחזיר את רנדי להרכב.
חברי הלהקה סירבו לתנאי זה וסירבו להיכנס להיכל התהילה.
רק ב-2014 התקבלה הלהקה להיכל התהילה של קנדה.
ב-2003–2004 עסקו חברי הלהקה בכתיבת שירים חדשים אולם לא מצאו חברה מתאימה שתסייע בהוצאת אלבום והפצתו.
בינואר 2005 הודיעה הלהקה על הפסקה (זמנית) בפעילותה וחבריה פנו לפעילות מוזיקלית עצמאית.
במקביל הוציאו חברות התקליטים את רוב אלבומיהם של הלהקה בגרסאות מחודשות.
בדצמבר 2009 הודיעו רנדי באקמן ופרד טרנר על הקמת הלהקה במתכונת מצומצמת תחת השם "באקמן וטרנר" (Bachman and Turner).
בתחילת 2010 יצאו השניים למסע הופעות בקנדה, ארצות הברית ואירופה.
השימוש בשם זה הביא לתביעה משפטית של רוב באקמן ובלייר ת'ורנטון נגד רנדי ופרד בנושא זכויות השימוש בשם.
בסופו של דבר נדחתה התביעה בנימוק שניתן להשתמש בשם Bachman and Turner.
בספטמבר 2010 יצא האלבום הראשון של הצמד שיצא בשם "באקמן & טרנר" (Bachman & Turner) .
בנובמבר אותה שנה הופיע הצמד ב"אולם רוזלנד" בניו יורק (Roseland Ballroom) בליווי 4 נגנים.
ההופעה הוקלטה והופקה, במאי 2012, כאלבום כפול בשם "חי מאולם רוזלנד, ניו יורק" (Live at the Roseland Ballroom, NYC) שכלל 20 שירים.
ב-2013 הוציא הצמד אלבום כפול בפורמט CD בשם "באקמן-טרנר אוברדרייב: יום השנה ה-40" (Bachman–Turner Overdrive: 40th Anniversary).
האלבום כלל 26 שירים שרובם נלקחו מאלבומים ישנים של הלהקה ורק מספר מועט של שירים לא פורסם מוקדם יותר.
במרץ 2018 הודיע פרד טרנר על פרישתו והלהקה פסקה מלהופיע ומלהפיק מוזיקה.
1974: "פרס ג'ונו" - הלהקה המבטיחה של השנה
1978: "פרס ג'ונו" - מועמדות ללהקת השנה
סטיבן קינג בחר בשם ריצ'רד באקמן (Richard Bachman) כשם העט שלו בהשראת הלהקה בזמן שהאזין לאלבומה.
הלהקה הופיעה בפרק "Saddlesore Galactica" של סדרת הסימפסונים.
באקן ברס (בדנית: Bakken Bears) הוא מועדון כדורסל דני מהעיר אורהוס המשחק בליגת העל הדנית וביורופקאפ.
המועדון, שנוסד ב-1953, זכה ב-21 אליפויות נכון ל-2023 ומחזיק בשיא האליפויות.
יחד עם התחרויות המקומיות, המועדון משחק בקביעות בתחרויות האירופאיות.
באקן ברס הוקמה בשנת 1953 תחת בשם איגוד הכדורסל של אורהוס (בדנית: Aarhus Basketball Forening).
משנת 1962 נקרא המועדון סקוב-באקן (Skovbakken Basketball).
הקבוצה הייתה בליגה הדנית הבכירה כמעט בכל שנה מאז וזכתה בתואר הראשון שלה ב-1958. מאז זכה המועדון ב-21 אליפויות דנמרק, והוא קבוצת הספורט המצליחה ביותר בעיר אורהוס.
בשנים 2005–2009 הייתה הקבוצה חלק מ-Aarhus Elite A/S, ארגון ספורט עילית באורהוס הכולל בין היתר את AGF (כדורגל).
בחודשים האחרונים של 2009 נרכש המועדון על ידי קבוצת אנשי עסקים מקומיים, ספונסרים ואוהדים.
כשבאקן ברס אירחה את FOG Næstved במשחק הראשון של חצי גמר הליגה במרץ 2009 צפו במשחק 4,816 צופים באורהוס ארנה, שיא קהל בכל הזמנים למשחק כדורסל בדנמרק.
בקיץ 2018 עלתה קבוצת הפיתוח של הברס, ברס אקדמי, לליגת העל הדנית.
ב-27 במרץ העפילה באקן ברס לראשונה אי פעם לחצי גמר בתחרות אירופית, כשהדיחה את לה פורטל ברבע גמר היורופקאפ.
ב- ו- שחזרה הקבוצה את ההישג.
הערפילאים: באר האלוהות הוא ספר פנטזיה אפית, שנכתב על ידי הסופר האמריקאי ברנדון סנדרסון, והוא הספר השני בטרילוגיית הערפילאים.
הוא יצא לאור באנגלית ב-21 באוגוסט 2007 על ידי הוצאת טור ספרים, ופורסם בעברית ב-2012. הספר הראשון בטרילוגיה הוא הערפילאים (האימפריה האחרונה) שיצא ב-2006, והספר השלישי הוא גיבור העידנים שיצא ב-2008.
האימפריה האחרונה סוערת כאשר כמה וכמה אזורים נכנסים לאנרכיה בעקבות מותו של השליט הגדול והיעלמות מינסטריון הפלדה.
אלנד ונטור תובע את הכתר של עיר הבירה, לות'אדל, ומנסה להשיב את הסדר על כנו, אך כוחות עוינים שונים רוצים להשתלט על העיר.
שלושה צבאות מטילים מצור על לות'אדל, חלקן בגלל שמועות על כמויות אטיום אדירות בעיר וחלקן בגלל השפעה פוליטית.
הצבא הראשון מובל על ידי סטראף ונטור, ראש בית ונטור, ואביו של אלנד.
הצבא השני מובל על ידי אשוודור קט, שהכריז על עצמו כמלך המערב לאחר נפילת השליט הגדול.
הצבא השלישי מורכב מקולוסים, יצורים כחולים מאסיביים ואכזריים שנשלטו בעבר על ידי השליט הגדול, וכעת מובלים על ידי חברו לשעבר של אלנד, ג'אסטס, ששולט בהם באמצעות תשלום של מטבעות מזויפים.
וין ואלנד מגלים ערימה של עצמות זרוקות, ובעזרת הקנדרה המשנה צורה של וין, אורסור, הם מבינים שקנדרה אחר קיבל את הצורה והזהות של אחד מאנשי הצוות של קלסייר כדי לרגל אחריהם בשביל מישהו.
וין הופכת יותר ויותר חשדנית כלפי כל מי שסביבה.
בלילות, היא מתחילה להילחם עם זיין, בנו הערפילאי של סטראף ואחיו למחצה של אלנד.
בדרום, סייזד נתקל במקרי מוות חשודים שנראה שנגרמים מהערפילים.
מארש, אחיו של קלסייר ואינקוויזיטור פלדה, מוביל את סייזד למצודה הנקראת "בית הברית של סראן", הבסיס לשעבר של האינקוויזיטורים.
שם הם מגלים תחריט שנכתב על ידי טריסאי שטען לפני שנים רבות שהוא מצא את גיבור העידנים, התחריט מתחיל ב - "מילים אלה נתבות בפלדה, שכן לא ניתן לסמוך על דבר שאינו מקובע במתכת".